### 11.    Beslutning - Anlægsbevilling til etablering af stamvej etape 2 i [adresse]

**Åbent**

Sagsnr.: 326-2020-14902       J.nr.: 13.06.00           Dokumentnr.:
326-2021-99874

**Sagstype**

Beslutning.

**Resume og sagens baggrund**

I forlængelse af Kommunalbestyrelsens møde den 28. april
2021 vedr. ”Orientering om status for salg og anlægsøkonomien for byggemodning
af Biotekbyen”, fremsættes anlægsbevillingssag på 749.000 kr. til brug for
forlængelse af stamvejen m.m. for etape 2 i [adresse].

**Indstillinger**

Direktøren indstiller:

1.
at der gives udgiftsanlægsbevilling på 749.000 kr. til etablering af
stamvejen m.m. for etape 2 i [adresse], som finansieres af kassen.

**Behandling**

Økonomiudvalget, Kommunalbestyrelsen.

**Sagsfremstilling**

I forlængelse af Kommunalbestyrelsens møde den 28. april
2021 vedr. ”Orientering om status for salg og anlægsøkonomien for byggemodning
af Biotekbyen”, fremsættes anlægsbevillingssag på 749.000 kr. til brug for
forlængelse af stamvejen m.m. for etape 2 i [adresse].

I overensstemmelse med de politiske beslutninger, har
administrationen foranlediget at der byggemodnes etapevis i takt med salgene,
dog således at den blå struktur anlægges ad en gang, da der er tale om et
sammenhængende system. Den blå struktur definerer området i henholdsvis en
sydlig del (etape 1) og en nordlig del (etape 2), jf. bilag 1.

I forbindelse med byggemodningen af etape 1, har den
tilknyttede entreprenør fremsat et meget fordelagtigt tilbud til Kalundborg
Kommune på etablering af stamvejen på etape 2 (som
GAB-vej og altså uden slidlag) inkl. flere tillægsydelser. Tilbuddet indebærer
bl.a. at der etableres asfalt på stamvejen, asfalt på cykelstien, etableres
belysning, lægges vandafvandingsledninger m.m. Tilbuddet lyder på samlet
1.049.000 kr. og administrationen har vurderet, at der er tale om en besparelse
for kommunen i størrelsesordenen 500.000 til 600.000 kr., ved at tiltræde
tilbuddet og lade forlængelse af stamvejens for etape 2 ske i fortsættelse af
de nuværende arbejder i området. Hertil kommer en
ikke uvæsentlig værdi af egne timer hos administrationen, som et senere udbud af
ydelsen vil medføre.

Under iagttagelse af kommunens visionære uddannelsessatsning,
de allerede foretagne salg samt kommunes forpligtelse til overordnet at handle
økonomisk ansvarligt, har administrationen derfor også tiltrådt det
foreliggende tilbud. Den resterende bevilling udgør 300.000 kr. og der er således
et behov for en tillægsanlægsbevilling på 749.000 kr.

**Økonomiske konsekvenser**

Anlægsbevilling på i alt kr. 749.000 kr., som finansieres af kassen.

Det kan oplyses, at der i anlægsbudgettet er afsat en
robusthedspulje på 12,2 mio. kr.

[adresse] bemærkninger er indarbejdet i sagen.

**Økonomiudvalgets møde den 19.
maj 2021:**

Anbefales.

**Bilag**

|  |  |
| --- | --- |
| Bilag 1 - Situationsplan | 326-2021-1503 |